ମୁମ୍ବାଇଃ ବିଶ୍ୱ କ୍ରିକେଟ୍ ଇତିହାସରେ ୩ଟି ଦ୍ୱିଶତକ ମାରିଥିବା ଏକମାତ୍ର ବ୍ୟାଟ୍ସମ୍ୟାନ୍ ଏବଂ ଭାରତୀୟ ଟିମର ହିଟମ୍ୟାନ୍ ରୋହିତ ଶର୍ମାଙ୍କ ଦ୍ୱାରା ସ୍ଥାପିତ ୨୬୪ ରନର ବିଶ୍ୱ ରେକର୍ଡ ଶେଷରେ ଭାଙ୍ଗି ଯାଇଛି ଏବଂ ଏହି କୀର୍ତ୍ତିମାନ ଭାଙ୍ଗିବା ମାତ୍ରକେ ତାଙ୍କ ଆଇପିଏଲ ଦଳ ମୁମ୍ବାଇ ଇଣ୍ଡିଆ ସୋଶାଲ ମିଡିଆରେ ମଜାଦାର ପୋଷ୍ଟ କରିବା ଆରମ୍ଭ କରିଦେଇଛି।
ମୁମ୍ବାଇର ଇଣ୍ଟର-ସ୍କୁଲ କ୍ରିକେଟ୍ ଟୁର୍ଣ୍ଣାମେଣ୍ଟରେ ରିଜବୀ ସ୍ପ୍ରିଙ୍ଗ ଫିଲ୍ଡ ପକ୍ଷରୁ ଖେଳୁଥିବା ଅଭିନବ ସିଂହ ରୋହିତ ଶର୍ମାଙ୍କ ଦିନିକିଆ କ୍ୟାରିୟରର ସର୍ବାଧିକ ସ୍କୋର ୨୬୪ ରନ ରେକର୍ଡକୁ ଭାଙ୍ଗି ଦେଇଛନ୍ତି। ଅଭିନବ ୨୬୫ ରନ୍ କରି ରୋହିତଙ୍କୁ ପଛରେ ପକାଇ ଦେଇଛନ୍ତି। କିନ୍ତୁ ଅନ୍ତର୍ଜାତୀୟ କ୍ରିକେଟରେ ଏପର୍ଯ୍ୟନ୍ତ କୌଣସି ଖେଳାଳି ରୋହିତଙ୍କ ଏହି ରେକର୍ଡର ନିକଟତର ହୋଇପାରିନାହାନ୍ତି।
ତେବେ ରୋହିତଙ୍କ ତରଫରୁ ଏ ନେଇ କୌଣସି ପ୍ରତିକ୍ରିୟା ମିଳିନାହିଁ। ବର୍ତ୍ତମାନ ରୋହିତ ଅଷ୍ଟ୍ରେଲିଆ ବିପକ୍ଷ ଦିନିକିଆ ସିରିଜ ପାଇଁ ବ୍ୟସ୍ତ ଅଛନ୍ତି। ଦିନିକିଆ ସିରିଜ୍ ପରେ ମାର୍ଚ୍ଚ ୨୩ ତାରିଖରୁ ଆଇପିଏଲର ଦ୍ୱାଦଶ ସଂସ୍କରଣ ଆରମ୍ଭ ହେବ ।
